yáthā vā́ anyátkariṣyantsò 'nyátkuryādyáthānyádvadiṣyantsò 'nyadvádedyáthānyéna pathaìṣyantsò 'nyéna pratipádyetaivaṃ tadyá etáṃ cātuṣprāśyámodanam pácedáparāddhíreva séti na hi tádavakálpate yásminnagnā́vr̥cā́ vā sā́mnā vā yájuṣā vā samídhaṃ vābhyādadhyādā́hutiṃ vā juhuyādyattáṃ dakṣiṇā́ vā háreyuránu vā gamáyeyurdakṣiṇā́ vā hyenaṃ hárantyanvāhāryapacano bhaviṣyatītyanu vā gamayanti